പോയിന്റ് ഡ്യൂട്ടി നിറുത്തി, കളക്ഷനില് വന് ഇടിവ് തൊടുപുഴ: കെ.എസ്.ആര്.ടി.സി സര്വീസുകളുടെ കളക്ഷന് വര്ദ്ധിപ്പിക്കുകയെന്ന ലക്ഷ്യത്തോടെ ആരംഭിച്ച പോയിന്റ് ഡ്യൂട്ടി തൊടുപുഴ ഡിപ്പോയില് നിറുത്തലാക്കി. തൊടുപുഴ വണ്ണപ്പുറം ചേലച്ചുവട് ഇടുക്കി റൂട്ടിലുണ്ടായിരുന്ന പോയിന്റ് ഡ്യൂട്ടിയാണ് നിറുത്തലാക്കിയത്. ഇതോടെ ഡിപ്പോയിലെ വരുമാനത്തില് വന് ഇടിവ്. തൊടുപുഴ സ്വകാര്യ ബസ് സ്റ്റാന്റ്, വണ്ണപ്പുറം, ചേലച്ചുവട് എന്നിവിടങ്ങളിലെ കെ.എസ്.ആര്.ടി.സി കൗണ്ടറുകളോടനുബന്ധിച്ചാണ് ജീവനക്കാരെ പോയിന്റ് ഡ്യൂട്ടിയ്ക്ക് നിയോഗിച്ചിരുന്നത്. കെ.എസ്.ആര്.ടി.സി ഡ്രൈവര്മാരാണ് പോയിന്റ് ഡ്യൂട്ടി ചെയ്തിരുന്നത്. എന്നാല് കഴിഞ്ഞ 30 മുതല് ഇവരെ പിന്വലിയ്ക്കുകയായിരുന്നു. പോയിന്റ് ഡ്യൂട്ടി ചെയ്യുന്നവര് ബസുകളുടെ സമയ വിവരവും മറ്റും യാത്രക്കാരെ അറിയിക്കുന്നതിനാല് കൂടുതല് യാത്രക്കാര് കെ.എസ്.ആര്.ടി.സി ഉപയോഗിച്ച് തുടങ്ങിയിരുന്നു. ഇതോടെ ഈ റൂട്ടിലോടുന്ന ബസുകളുടെ വരുമാനത്തില് വലിയ തോതില് വര്ദ്ധനയുണ്ടായി. ഡിപ്പോയില് കൂടുതലായുള്ള ഡ്രൈവര്മാരെ പോയിന്റ് ഡ്യൂട്ടിയ്ക്ക് നിയോഗിച്ചാണ് വരുമാനം വര്ദ്ധിപ്പിച്ചത്. എന്നാല് ഡ്യൂട്ടിയിലുള്ള ജീവനക്കാരെ പിന്വലിച്ചതോടെ കളക്ഷന് പകുതിയില് താഴെയായി കുറഞ്ഞു. ഡിപ്പോകളില് ഡ്രൈവര്മാരുടെ കുറവാണെന്ന കാരണം പറഞ്ഞാണ് അധികൃതര് പോയിന്റ് ഡ്യൂട്ടി നിറുത്തലാക്കിയത്. തൊടുപുഴ ഡിപ്പോയില് നിന്ന് ഡ്രൈവര്മാരെ പല ഡിപ്പോകളിലേക്കും വര്ക്കിംഗ് അറേഞ്ച്മെന്റില് മാറ്റി. ഇപ്പോള് ജീവനക്കാരുടെ സേവനമില്ലാത്ത കൗണ്ടറുകള് മാത്രമാണ് ഇവിടെയുള്ളത്. സോണല് ആഫീസില് നിന്നുള്ള നിര്ദേശ പ്രകാരം ജില്ലയില് ഡ്രൈവര്മാര് കുറവുള്ള കട്ടപ്പന, കുമളി തുടങ്ങിയ ഡിപ്പോകളിലേക്ക് ഇവരെ വര്ക്കിംഗ് അറേഞ്ച്മെന്റിന്റെ ഭാഗമായി മാറ്റിയതിനാലാണ് പോയിന്റ് ഡ്യൂട്ടി താത്കാലികമായി നിറുത്തിയത്. കൂടുതല് ഡ്രൈവര്മാര് എത്തുന്ന പക്ഷം പോയിന്റ് ഡ്യൂട്ടി പുനരാരംഭിക്കും. പകരം സംവിധാനമെന്ന നിലയില് അടുത്ത ദിവസം മുതല് ഇന്സ്പെക്ടര്മാരെ ഇവിടെ ഡ്യൂട്ടിക്ക് നിയോഗിക്കും. തോമസ് മാത്യു ഡി.ടി.ഒ പോയിന്റ് ഡ്യൂട്ടി എന്നാല് ജീവനക്കാരെ എതെങ്കിലും പ്രധാന ജംഗ്ഷനില് നിയോഗിക്കുമ്ബോള് അത് വഴി കടന്ന് പോകുന്ന ബസുകളുടെ നമ്ബര്, റൂട്ട്, സമയം, എന്നിവ എഴുതിയെടുക്കണം. സ്വകാര്യ ബസുകള് റൂട്ട് തെറ്റിച്ച് ഓടുക, സമാന്തര സര്വീസ് നടത്തുന്ന വാഹനങ്ങള് എന്നിവ ശ്രദ്ധയില്പ്പെട്ടാല് അവയുടെ നമ്ബര്, സമയം, റൂട്ട് എന്നിവ രേഖപ്പെടുത്തി യൂണിറ്റ് അധികാരിക്ക് കെമാറണം. ബസില് തിരക്ക് തീരെ കുറവാണെങ്കില് കുറഞ്ഞത് മൂന്ന് മിനിട്ട് പിടിച്ചിടണം. ഒരു റൂട്ടില് ഒരേ സമയം നിരവധി ബസുകള് കടന്നുപോവുന്നത് അനുവദിക്കരുത്. പീക്ക് അവര് സമയങ്ങളില് ബസുകളുടെ ദൗര്ലഭ്യം, ചില സമയങ്ങളില് 40 മിനിറ്റില് കുടുതല് ബസുകള് ഇല്ലാതിരിക്കുക എന്നിവ നോട്ട് ചെയ്യണം. ബസുകള് നിറുത്താതെ പോവുക, സ്റ്റോപ്പില് നിന്ന് നിന്ന് മാറ്റി നിര്ത്തുക തുടങ്ങിയ സംഭവങ്ങള് ബോദ്ധ്യപ്പെട്ടാല് റിപ്പോര്ട്ട് ചെയ്യണം.